PATVIRTINTA

Direktoriaus 2020 m. rugpjūčio 21 d.

įsakymu Nr. V2-43

**PRIEŠMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Priešmokyklinio ugdymo mokytojas - pareigybė priskiriama specialistų grupei.\_\_\_\_\_\_\_\_\_\_\_\_\_\_\_\_\_\_\_\_\_\_

(pareigybės pavadinimas) (nurodoma pareigybės grupė)

1. Pareigybės lygis – \_ A2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodoma, kuriam lygiui (A (A1 ar A2), B, C, D) priskiriama pareigybė)

1. Priešmokyklinio ugdymo pedagogas tiesiogiai pavaldus direktoriaus pavaduotojui ugdymui, kuruojančiam priešmokyklinį ir pradinį ugdymą.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 4.Darbuotojas, einantis šias pareigas, turi atitikti šiuos specialius reikalavimus:

 4.1. asmuo, priimamas dirbti priešmokyklinio ugdymo pedagogu, privalo būti įgijęs auštąjį universitetinį išsilavinimą ir turėti ikimokyklinio arba pradinio ugdymo mokytojo kvalifikaciją, būti išklausęs darbo priešmokyklinėje grupėje kursus pagal Lietuvos Respublikos švietimo ir mokslo ministro nustatytą tvarką arba atitinkamus dalykus būti išklausęs studijų metu;

 4.2. atitikti Lietuvos Respublikos švietimo įstatyme numatytus reikalavimus;

 4.3. privalo vadovautis Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais ugdymą reglamentuojančiais teisės aktais, mokyklos darbo tvarkos taisyklėmis, mokyklos direktoriaus įsakymais bei šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Priešmokyklinio ugdymo pedagogo pareigas einantis darbuotojas vykdo šias funkcijas:

5.1. sistemingai stebi ir vertina vaiko gebėjimus, socialinę – kultūrinę kompetenciją, brandumo mokyklai lygmenį, įvairiais būdais fiksuoja vaiko pasiekimus;

5.2. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo (si) programų rengimą ir dalyvavimą jas vykdant;

5.3. organizuoja pedagoginį procesą, orientuotą į individualius vaiko ugdymo (si) poreikius, priešmokyklinio ugdymo tikslus, uždavinius, standartus;

5.4. kuria kūrybišką, funkcionalią, dinamišką, psichologiškai ir fiziškai saugią ugdymo (si) aplinką;

5.5. supažindina šeimą su priešmokyklinio ugdymo ypatumais, nuolat informuoja apie vaiko daromą pažangą;

5.6. įtraukia tėvus į grupės veiklą, rūpinasi tėvų švietimu, teikia jiems informaciją, konsultuoja;

5.7. parenka ugdymo metodus ir priemones, ugdant specialiųjų poreikių vaikus;

5.8. bendradarbiauja su mokytojais, specialiaisiais pedagogais, socialiniu pedagogu, kitais specialistais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_